ESCARABATS, ESPÈCIE PROTEGIDA: 2013\nRecentment el Gerard Recasens, casteller dels nois de la torre i articulista assidu del Baix Gaià diari va redactar aquest article titulat la pipa de la pau.\nUn cop llegit, mastegat i digerit –cosa un pèl complicada- m’atreveixo a contestar-lo després de fer-me algunes preguntes.\nPerquè la junta tècnica actual és la millor de la història dels nois? En què es basa el Gerard Recasens per fer una afirmació d’aquesta magnitud? És conscient de la falta de respecte a molta gent que ha donat el seu temps i la seva estima cap aquesta colla a canvi de res? Coneix el sentiment, els raonaments i les opinions de la suficient gent de la colla per tal de fer aquest article? És necessari crear contínuament una comparació amb gestes passades, per tal de manipular i enfrontar-les amb el present i tot plegat per enaltir una persona o un grup de persones? I tot per fer una etiqueta? I tot per crear una notícia que no és real? Una veritat virtual?\nLa meva resposta és que és un article d’opinió, punt. No té base, ni fonaments, ni rigor periodístic. Tant necessari és avui pel periodisme crear etiquetes? Tan necessari és per fer-se escoltar? Tan necessari és incorporar pilotes d’or futboleres al món dels castells?\nSense embuts: Aquesta, la d’ara, sense cap mena de dubte, NO és la millor junta tècnica de la història.\nPotser, les millors juntes tècniques de la història són aquelles que amb quatre gats –això sí, ben avinguts- han estat capaces de mantenir la colla viva durant molts anys i aconseguir arribar al final del desert sense aigua ni oasi on descansar.\nPotser, les millors juntes tècniques de la història, són aquelles que han treballat pel bé comú i per tenir un millor futur, sense mirar-se el melic ni necessitar reconeixements per tal de continuar.\nPotser, les millor juntes tècniques de la història, no han volgut tenir més poder del que els pertocava.\nPotser, les millors juntes tècniques de la història, no amenaçaven als components de la colla amb dimitir cada cop que el resultat d’alguna votació no els agradava.\nPotser, les millors juntes tècniques de la història, han fet de junta tècnica i no de directiva. Potser, el cap de colla va fer de cap de colla i no de president.\nPotser, les millors juntes tècniques de la història, van trencar amb un passat recent tèrbol, per tal de posar ordre i seguir endavant. Potser, no voldrien que avui es tornés a repetir.\nPotser, les millors juntes tècniques de la història, lluitaven per no perdre ni un sol casteller. Potser els valoraven tal i com es mereixien.\nPotser, les millors juntes tècniques de la història s'equivocaven, admetien els seus errors i miraven de rectificar.\nPotser en les millors juntes tècniques de la història, no s’utilitzaven els mitjans per tal de manipular informació i crear una direcció de pensament únic.\nPotser, les millors juntes tècniques de la història, respectaven les decisions preses per les juntes directives i les assemblees i n’assumien els resultats, els agradessin o no.\nPotser, les millors juntes tècniques de la història, eren dialogants i demòcrates.\nPotser, les millors juntes tècniques de la història, no haurien de caure en l’oblit i haurien de tenir el nom i el cognom d’aquelles persones que van veure afectada la seva feina, la seva vida familiar i social, per tal de tirar endavant un projecte que avui pot donar els seus fruits.\nI els noms i cognoms són els dels caps de colla que encapçalaven aquelles tècniques durant els anys de travessia pel desert: Joan Busquets, Josep Roig, Salvador Cañellas, Lluís Escuredo i un servidor.\nMoltes gràcies a ells i a tots els que van formar part d’aquelles tècniques, les millors juntes tècniques de la història dels Nois de la Torre.\nPublicat per MIA a 12:45 2 comentaris:\n▼ d’abr. 02 (1)


Pa amb oli i sucre: Arròs caldós amb galeres i carxofes\nUn altre cop hem fet arròs caldós, la idea de combinar galeres amb carxofes la vam treure d'una recent visita al Delta de l'Ebre, es tracta d'una especialitat local, doncs ho vam veure anunciat a diversos restaurants. Les carxofes són de l'altre Delta, el del Llobregat, de les últimes de la temporada, tot i que esperem no siguin les últimes que poguem comprar tenint en comte els perills que amenacen als pagesos de la zona. Respecte a les galeres, que podem dir? són uns crustacis modestos, no gaire apreciats perquè tenen poca carn (que no vol dir que no en tinguin) , però que en canvi són molt saborosos i deixen un gust exquisit!\n12 galeres aproximadament\n1 tomàquet madur gros\nbrou o aigua 3 cops el pes d'arròs, es a dir 480 g (n'admetria 4 x)\nEn un bon raig d'oli i en una cassola alta, posarem les galeres i els hi donarem uns tombs. Quan hagin canviat de color, les traurem i les reservarem.\nEn el mateix oli, sofregirem la ceba tallada ben menuda. Quan comenci a estovar-se, hi afegirem el pebrot també tallat ben menut. Quan el pebrot s'estovi, hi afegim l'all i el julivert picolat ben fi.\nMentrestant, ratllarem el tomàquet. Quan el tinguem ratllat, hi afegirem un poc de sal i una mica de sucre. Abocarem el tomàquet al sofregit, i deixarem que es concentri bé.\nA part, posarem una olla al foc amb l'aigua o el brou i anirem pelant les carxofes, traient-lis el borrissol de dins i les tallarem a octaus. Com que el brou es reduirà, millor que hi hagi més del pes exacte, ja ho pesarem a l'ultim moment. Quan bulli el brou o l'aigua, hi tirem les carxofes (si ens hem d'esperar, millor fregar-les amb una mica de llimona).\nQuan el sofregit sigui ben concentrat, hi tirem de nou les galeres, hi donem unes voltes i hi tirem l'arròs. Donem unes voltes perquè l'arròs s'impregni bé del sofregit i immediatament, hi tirem les carxofes. Pesarem el brou (o tenim calculat quan ens ocupa el pes que necessitem en un bol o en gots) i ho tirem a la cassola.\nDeixem que arranqui el bull a foc fort. I també deixarem que cogui uns 5 minuts a foc fort. Passat aquest temps, baixem el foc i deixem que cogui a bull suau. Courà en total uns 15 minuts. Passat aquest temps, apaguem el foc i deixem reposar 5 minuts més. Servim.\nPublicat per Anirac a 6:00\nEtiquetes de comentaris: arròs, arrossos, closques\namb un bon material es poden fer plats realment deliciosos com aquest arros!! quina pinta....\n14 de maig de 2012 a les 6:34\nVaig tastar-ho una vegada a les Jornades Gastronòmiques de la Galera a Cambrils fa dos o tres mesos i és un arròs boníssim, amb un gust increíble ;-)\n14 de maig de 2012 a les 18:19\nM'encanten els arrossos mar i muntanya com aquest. I és veritat que les galeres fan un arròs molt gustós!\n15 de maig de 2012 a les 8:05


Breu històric | pallassos sense fronteres\nHistòric de les accions internacionals de Pallassos Sense Fronteres\n1993 ★ De la mà de Tortell Poltrona es funda l'organització i es realitzen 8 accions a Croàcia, en llocs com la capital, Zagreb, Península d'Ístria, Split a la costa dàlmata, i altres localitats en les quals vivien nens afectats pel conflicte bèl·lic de l'ex-Iugoslàvia.\n1994 ★ Es dóna continuïtat a les accions a Croàcia en el context de la guerra que es viu a l'ex Iugoslàvia. Es fan 9 a Croàcia, 4 a Bòsnia i dos combinades en ambdós territoris. També s'inicien activitats amb la infància sahraui refugiada a Tindouf (Algèria) on es fan dues accions, i a Gaza (Palestina) on es fan dos més. Al Brasil es realitzen activitats de cercaviles en barris afectats per l'exclusió social.\n1995 ★ L'activitat en els Balcans va seguir sent molt intensa i es van fer 8 accions a Bòsnia i 2 a Croàcia en el context del terrible conflicte que vivíem tan prop de casa. Aquest any es van fer 3 accions en els camps de refugiats sahrauis d'Algèria, es van fer 3 expedicions a Palestina i 1 al Líban. L'organització va començar a realitzar activitats més enllà de l'àmbit mediterrani d'una forma més seguida i es van fer 2 accions a Cuba en benefici de nens que havien patit l'accident nuclear de Txernòbil, i es va fer una acció a Nicaragua en el context de la desmobilització armada, una altra a Guatemala dins del marc del retorn de refugiats i una altra a Kenya en favor dels innombrables refugiats somalis que vivien aleshores i encara ho fan ara a la província del Nord Est.\n1996 ★ Encara que l'any anterior s'havien signat els acords de Dayton i la guerra de l'ex Iugoslàvia havia disminuït la seva intensitat els pallassos sense fronteres van anar 7 vegades a Bòsnia i 3 a Sèrbia. L'activitat a Amèrica Central va augmentar de forma rellevant i per raons òbvies, a Guatemala es va anar 2 vegades, a Nicaragua 2, a El Salvador, Hondures i Costa Rica 1. Es va començar a anar també a Mèxic i Colòmbia, a Cuba s'hi va tornar i es van mantenir els compromisos amb els nens i nenes sahrauís de Tindouf (3 accions) i amb els de Palestina (1 acció).\n1997 ★ Els pallassos sense fronteres van començar a obrir territorialment de manera ja definitiva el seu camp d'acció, no reduint la seva acció en els Balcans (Sèrbia 1, Bòsnia 1), i donant molta prioritat a Mesoamérica (El Salvador 1, Nicaragua 1, Mèxic - Chiapas 4), continuïtat a Colòmbia (2), a Algèria amb infància sahrauí (2). Al Líban s'hi anava un cop i la novetat d'aquest any va ser Nepal on es va fer una expedició a favor dels refugiats tibetans i butansesos.\n1998 ★ Aquest any la novetat va ser la de la creació d'una escola de circ orientada a la inserció de nens del carrer a Salvador de Bahia al Brasil, mentre se seguia treballant a Algèria, Palestina, Bòsnia, Sèrbia. A Chiapas (Mèxic) es va dur a terme una activitat intensa (3 expedicions) i també s'hi va anar a Nicaragua amb motiu de l'Huracà Mitch, de manera que s'inaugurava una nova línia d'acció en emergències relacionades amb catàstrofes naturals .\n1999 ★ Els projectes més potents van tenir lloc a Albània i Kosovo com a conseqüència de la nova crisi en l'ex Iugoslàvia. Primer es va treballar a Albània amb la població albano-kosovar refugiada i després els pallassos entraven a Kosovo per atendre directament a la població infantil afectada per la guerra, en el que seria el primer projecte de salut mental coordinat conjuntament amb Metges Sense Fronteres. S'arriba a l'acció número 100 i es viatja de nou a El Salvador, Algèria, Moçambic i Mèxic. Es fa també una expedició a Armènia per atendre nens i nenes internats en orfenats afectats pel terratrèmol de 1989 i per la guerra del Karabakh.\n2000 ★ Aquest és un any en què s'estabilitzen projectes i s'estableix com a prioritat territorial treballar a Mesoamérica (amb accions a El Salvador, Guatemala (3), República Dominicana, Nicaragua i Mèxic). També es treballa a Balcans (Kosovo 2) i Algèria amb la població sahrauí. Des de finals de 1998 l'organització havia hagut de triomfar sobre una crisi econòmica rellevant i una de les mesures va ser focalitzar activitats en pocs territoris per treure més suc dels recursos. Amb tot, Kosovo va seguir sent un terreny on els pallassos sense fronteres continuaven endinsant-se en el terreny psico-social i de la salut mental de la mà d'organitzacions com Metges Sense Fronteres o el Danish Refugee Council.\n2001 ★ L'any de "l'odissea a l'espai" els pallassos prenen cada vegada més empenta. La moratòria de territoris es cancel·la. Es va al Salvador 3 vegades a atendre necessitats relacionades amb un terratrèmol que ha afectat el país, i mantenint el criteri de zona territorial prioritària se segueix anant a Guatemala (2), Nicaragua, Mèxic (2). També es va a Colòmbia i es fa una gira per tota Sud-amèrica atenent poblacions en situació precària a Bolívia, Argentina, Xile, Perú, Equador, Veneçuela, Brasil, Paraguai i Uruguai. Es va a Kosovo, Palestina, Algèria i s'inicien noves activitats en quatre països nous; Mali, Costa d'Ivori, Guinea Equatorial i Filipines. Una cosa significatiu és l'increment d'experiències a l'Àfrica Occidental.\n2002 ★ Es fa una nova gira per Sud-amèrica en favor de població en situació d'exclusió social que arriba a Bolívia, Argentina, Xile, Perú, Equador, Veneçuela, Brasil, Paraguai i Uruguai. A Colòmbia s'inicia un projecte d'Escola de Circ similar al projecte experimentat al Brasil, una activitat que no es deixarà definitivament en mans de la contrapart local fins a desembre de 2009 i que donarà un resultat molt satisfactori. Entre Guatemala, El Salvador, Nicaragua i Mèxic se sumen 14 accions, en els Balcans, Palestina, Algèria i Mali se'n fan un parell a cada lloc i a Costa d'Ivori una. Tot i l'extensió territorial s'aconsegueix mantenir un compromís i una continuïtat.\n2003 ★ La posada en marxa de projectes amb un contingut formatiu important es converteix en l'aposta fonamental durant els propers 4 anys i Colòmbia, Nicaragua i Palestina són els territoris on aquest model d'acció es desenvolupa amb més intensitat. Aquesta aposta fa que les accions genuïnes perdin una mica de pes i així a El Salvador només es fa una acció, se'n fan puntuals a Mali, Guinea Conakry, Guinea Equatorial, Namíbia i una a l'Iraq en resposta a l'agreujament de la situació provocada pel bloqueig.\n2004 ★ Segueixen els projectes formatius d'inserció a Nicaragua, Colòmbia i Palestina, que es compaginen amb accions a Algèria, Marroc, Kosovo, Guinea Equatorial i RD Congo. A Moçambic s'inicia una col·laboració molt important amb Casa Velha, una contrapart artística que es convertirà en companya de viatge fins a l'actualitat pel que fa als projectes en aquest país.\n2005 ★ La catàstrofe del Tsunami farà que la capacitat de resposta a emergències relacionades amb catàstrofes naturals s'intensifiqui a l'organització: dues accions a Sri Lanka i una Indonèsia ho testifiquen. Mentre segueixen funcionant els projectes d'escoles de circ a Nicaragua i Colòmbia, on també es realitzen accions de gira. A Moçambic es reforça la relació amb Casa Velha, s'actua a Namíbia, Guinea Equatorial, Marroc, Bòsnia, Algèria, Hondures, Índia i a Palestina es comença a col·laborar amb la Mitja Lluna Roja Palestina, fent formació per a monitors dels Jocs d'Estiu.\n2006 ★ S'acaba la intervenció relacionada amb el Tsunami fent una última acció a Sri Lanka. Les escoles de Colòmbia i Nicaragua comencen a entrar en fase de traspàs a les contraparts. Continuen els projectes amb Casa Velha a Moçambic i amb el Creixent Vermell a Palestina. Es realitzen accions a Sèrbia i Bòsnia, al Marroc, a Guatemala i Hondures, a Haití, i a l'Àfrica se'n fan al Senegal, Sierra Leone i Guinea Equatorial. Artistes italians de Pallassos Sense Fronteres inicien un projecte de testimoni educatiu contra la màfia al sud d'Itàlia.\n2007 ★ Aquest és un any de canvis en la política d'operacions i també de problemes de finançament per als projectes més grans. Totes les organitzacions travessen períodes de canvis. La política es comença a reorientar cap a escenaris de catàstrofe o conflicte bèl·lic, reprenent els orígens. Les escoles de circ van sent transferides a les contraparts de Nicaragua i Colòmbia per garantir una sostenibilitat que costa trobar. El projecte d'Itàlia continua i es realitzen accions a Haití, Bòsnia, Palestina, Algèria, Namíbia, Guinea Equatorial, Sierra Leone, Camerun, Benín, Costa d'Ivori i a Perú degut al terratrèmol que sacseja Ica.\n2008 ★ La nova orientació operacional ja s'ha establert el 2008 i els efectes no es deixen esperar; es realitzen 24 accions en contrast amb les 14 realitzades l'any anterior. L'experiència de Moçambic és positiva i està a mig camí dels projectes de formació d'una dimensió excessiva i els de genuïns de gira d'espectacles. Al Pròxim Orient s'inicia un creixement d'activitat que fa que es duguin a terme 5 accions entre Palestina, Israel, Síria i Líban. En un moment històric clau Kosovo es converteix en un lloc prioritari i es duen a terme accions dirigides a combatre la segregació ètnica (albanesos, serbis, gitanos, bosnians...), cosa que es replica a Gaza treballant per a infants palestins i israelians a banda i banda de la frontera. A Sèrbia i a Bòsnia també s'aconsegueix. A El Salvador s'inicia un projecte en què es fan 3 accions. Al Perú s'actua en el context post-catàstrofe derivat del terratrèmol a Pisco. Es realitzen accions al Brasil, Algèria, Haití, Marroc, Guinea Equatorial i Gàmbia. L'escola de Colòmbia encara la seva última fase de compromís amb PSF.\n2009 ★ La crisi generalitzada no fa que els pallassos deixin de fer riure als nens més desprotegits del món. Moçambic continua amb força, Colòmbia acaba projecte de forma força positiva, al Líban s'intensifiquen les gires fins al punt d'esdevenir un territori ideal per avaluar la pertinència de les accions de Pallassos. Les accions més impactants tenen lloc a la província del Kivu al RD Congo on desenes de milers de nenes i nens gaudeixen de la comicitat dels pallassos i les pallasses. A Síria els projectes de pallasses per a dones estableixen una nova fita històrica per a l'organització, grups d'artistes formats exclusivament per dones entren en escena en un país en el que, culturalment, semblava esbojarrat plantejar. A Kosovo es continuen fent accions en benefici de població segregada. Es viatja Bulgària, Palestina, Algèria, El Salvador, Namíbia, Angola i a Costa d'Ivori.\n2010 ★ PSF es bolca en el suport a les víctimes de catàstrofes a Xile i en Haití. En aquests dos països es realitzen fins a 200 espectacles en col·laboració amb companyies locals i agències internacionals com MSF. El projecte de dones de Síria a causa de la inestabilitat que es viu en aquest país ha de ser traslladat a Jordània. Es mantenen les accions en territoris històrics com Pròxim Orient, Balcans i Sàhara, i se segueix donant suport al projecte de Casa Velha a Moçambic. S'inicia el projecte de Costa d'Ivori amb MESAD i Saint Camille de Lelis.\n2011 ★ Espanya sofreix un terratrèmol a Lorca i els pallassos es bolquen en el suport a les víctimes realitzant vàries gires d'espectacles. S'intensifiquen les accions a Líban i a Jordània en projecte de gires per a refugiats i de dones per a dones. Es funda la Internacional de Pallassos Sense Fronteres; Clowns Without Borders International, integrada per França, Suècia, Bèlgica, EUA, Canadà, Sud-àfrica, Irlanda, Alemanya i Espanya. La seu s'estableix a Espanya. PSF rep aquest any una gran donació de Carmen Monedero que significarà un gran suport per mantenir el seu nivell d'activitat durant els pitjors anys de crisis.\n2012 ★ Es mantenen els projectes de dones a Jordània. Líban, Colòmbia i Costa d'Ivori són els llocs on es destinen més esforços, però també s'engega el projecte nutricional, que havia de realitzar-se en el nord-est de Kenya però que per problemes greus de seguretat es resitua a Burkina Faso.\n2013 ★ Es consolida el projecte nutricional de Burkina Faso i PSF segueix enfortint les seves accions a Líban, Jordània, Colòmbia, Kosovo, Costa d'Ivori, al mateix temps que de la mà de UNHCR inicia activitats a Etiòpia.\n2014 ★ Segueix mantenint-se com a prioritat actuar en favor de poblacions refugiades o desplaçades i per tant en coordinació amb la Internacional (CWBI) es realitzen accions a Etiòpia, Líban, Colòmbia, Jordània, Palestina, Algèria i com a novetat es comença a actuar en el Kurdistan iraquià en el context de la guerra de l'Iraq i la crisi de Mossul.\n2015 ★ A més de mantenir els llocs habituals de treball s'inicien accions en països afectats per l'ebola; Sierra Leone i Libèria, s'atén als desplaçats pel terrible terratrèmol del Nepal i s'inicia un projecte de gran envergadura a Sèrbia, Macedònia i Grècia per atendre als refugiats que arriben a Europa procedents de les guerres de Síria, Afganistan i l'Iraq. Es denuncia de forma activa l'actitud irresponsable de la Unió Europea davant la crisi de refugiats.\n2016 ★ L'activitat se centra en la crisi de refugiats procedents de Pròxim Orient, tant assentats a Europa com als països veïns de Síria i l'Iraq. El projecte nutricional es reinicia amb més força i en col·laboració amb Socialclown. Es continuen realitzant activitats a l'Àfrica Occidental, Balcans, Nepal i Colòmbia. Es duu a terme una fase pilot a El Salvador per a un projecte dirigit a joves que sofreixen violència estructural de maras.\n2017 ★ Es mantenen les prioritats de 2017 i es reinicia el projecte de dones per a dones a Líban amb Abaad. Se signa un conveni de col·laboració amb la Unitat de Trauma Crisi i Conflictes de Barcelona (UTCCB) de la Universitat Autònoma de Barcelona (UAB) que culmina en l'engegada d'un projecte conjunt a la Vall de la Bekaa (Líban) que serà avaluat externament posant el focus en la disminució de la simptomatologia de l'estrès post-traumàtic de nenes i nens refugiats de Síria.\n2018 ★ Es culmina el projecte conjunt amb l'UTCCB de la Universitat Autònoma de Barcelona a la Vall de la Bekaa (Líban) amb uns resultats d'impacte excepcionalment bons que demostren per primer cop que la feina dels pallassos i pallasses redueix la simptomatologia de l'estrès post-traumàtic en nens i nenes que han patit guerres. El projecte de malnutrició a Burkina Faso avança amb èxit cap a una fase més dirigida a la sensibilització. Finalment, viatgem per primera vegada a Ucraïna per atendre els desplaçats interns pel conflicte que succeeix a l'est del país.\nQuin mareig, tu!


El mític Ballet de Moscú –en el marc de la seva gira espanyola– torna a posar els seus peus –de puntetes– a Barcelona. I ho fa de la mà –i la batuta– del que diuen és una mena de Rudolf Nureiev modern: Timour Faiziev. Sobre l'escenari, ja us podeu imaginar: ballarines amb mallot i faldilles de tul i ballarins fent saltirons i marcant paquet. Tot acompanyat amb una música que sembla que ningú, al teatre, hagi apagat el seu telèfon mòbil. Acaben la seva estada a Barcelona amb 'Romeu i Julieta'. Una pregunta: no hi ha més ballets clàssics de repartiment? S.H


Enric I. Canela » Blog Archive » Reduïu el sucre\nLlegia que els cardiòlegs, als Estats Units, diuen que cal limitar el consum de sucre. De fet aquesta és una mesurem és que necessària per evitar diverses malalties com les cardiovasculars, l’obesitat i la diabetis.\nL’article és bastant dolent i les dades que hi dóna equivocades, però el fons absolutament correcte.\n2 respostes a “Reduïu el sucre”\na 28 ag. 2009 a les 4:15 Júlia Rosell\nSí, de totes maneres cal controlar que coses en les que normalment no ens fixem tenen sucre. Un bon exemple són els sucs de fruita, personalment prefereixo les begudes sense sucre com la cola zero, que tot i no ser gaire bona per el cos compleix la seva funció de refresc…\nI com a recomanació personal, si us agraden els sucs al mercadona n’hi ha uns per diabètics que són boníssims (per gust natural com per la butxaca).\nAra, que tampoc exagerem que el cervell sense glucosa no rutlla.\na 31 ag. 2009 a les 4:15 enriccanela\nEl que cal és no prendre sucre afegida. Els sucs de fruites tenen, a més de glucosa, altres sucres.\nPer altra banda, quan et prens un bon plat d’arròs o pa (millor integrals) o patates, prens tot el sucre necessari. El que passa que en forma complexa, que es digereix lentament i no crea pics de glucosa en sang.\nEl teu cervell serà molt feliç amb un plat d’arròs integral amb llenties.


Enviat per admin el 12/mar/2013\nXerrades Internet Segura\nEls dies 5 i 7 de Març van vindre els mossos d’esquadra a l’escola a fer-nos un taller sobre els riscos de navegar per Internet.\nEn primer lloc, vam debatre sobre una situació que ens van plantejar. A continuació, vam treballar en petits grups conceptes nous relacionats amb la xarxa. Després vam veure dos videos on s’explicaven els perills que té navegar per Internet amb desconeixement i compartir coses privades.\nFinalment, hem après que hem d’anar amb compte quan utilitzem Internet i les xarxes socials. A més que hem de ser respectuosos amb els companys cibernautes i a tenir cura a l’hora de compartir coses privades.\nSORTIDA TV3 I CATALUNYA RÀDIO\nEls dies 18 i 19 el alumnes de 6è vam anar a visitar les instal·lacions de TV3 i a fer de públic al programa Optimistes de Catalunya Ràdio.\nVam poder veure els diferents platós i com es porta a terme un programa de ràdio en directe.\nAquí teniu una mostra del que vam fer:\nEnviat per admin el 23/oct/2012\nLES COVES DE MOIÀ\nEls alumnes de cinquè hem visitat les coves prehistòriques de Moià i el seu museu; també hem realitzat un taller de confecció d' un brunzidor prehistòric.\nEnviat per admin el 18/oct/2012\nCOREOGRAFIES ACROBÀTIQUES ALUMNAT DE SISÈ\nAquí teniu els enllaços per veure les coreografies preparades pels alumnes de 6è.\nA partir del treball en grup d' activitats gimnàstiques, girs, equilibris i d' acrobàcies i amb la seva bona participació i col.laboració han aconseguit uns bons resultats. Esperem que us agradin!\nBon dia, el divendres passat vam anar d' excursió a les coves del Toll a Moià.\nVam anar al bosc a fer un taller de la prehistòria i allà vam realitzar un brunzidor, ens van explicar com s' utilitzava a la prehistòria i com es comunicaven amb ell.\nVam visitar la reproducció d' una caseta prehistòrica i ens van explicar l' evolució de l' home a partir de diferents cranis. Ens van ensenyar com fer foc, per exemple amb pedres i plantes on s' havien de frotar les dues pedres.\nA la cova vam veure uns dibuixos al terra . Ens van explicar moltes coses de les coves del toll, com per exemple, que uns joves van dir que volien passar per un lloc que mai ningú havia passat per allà i ells ho van fer i els de la cova del toll amb tota la ràbia del món els van haver de felicitar pel que havien fet.\nVam anar també al museu i allà vam veure els cossos dels esquelets que s' havien trobat a les coves. Hi havia el d' una àvia que tenia seixanta anys que tenia un forat al cap d' una malaltia i que va morir molt malalta. També vam veure el d' un nen d' uns vuit anys i el de la mare d' uns vint anys.\nEdgar Marcos i Eric Manzanera\nEnviat per admin el 11/oct/2012\nSortida Parc del Montnegre i el Corredor\nEls nois i noies de 6è van anar el passat dilluns dia 21 al Parc del Montnegre, concretament a Hortsavinyà, a on van descobrir i aprendre coses de la fauna i la flora d'aquest indret.\nEn les fotografies podreu veure que fins hi tot van trobar un escurçó, això sí, mirant de lluny perquè són verinosos!!\nEls nois i noies de 6è van anar el passat dilluns dia 21 al Parc del Montnegre, concretament a Hortsavinyà, a on van descobrir i aprendre coses de la fauna i la flora d'aquest indret. En les fotografies podreu veure que fins hi tot van trobar un escurçó, això sí, mirant de lluny perquè són verinosos!!\nEnviat per admin el 25/mai/2012\nEditem videos a informàtica\nEnviat per admin el 14/mai/2012\nCOLÒNIES 6è - ÚLTIMS DIES\nSisè ja hem tornat! Hi hem gaudit un final de colònies molt especial: el dijous al matí a la gimcana vam haver de descobrir moltes coses del poble i per la tarda vam conèixer el port de Palamós, vam anar de compres pel carrer principal... i per la nit DISCO!! On vam ballar molt i molt! Ja avui divendres hem fet una sortida en veler des d’un altre port i hem gravat el Lip Dub. Això sí, encara que ens ho hem passat genial, teníem moltes ganes de veure la família i dormir al nostre llit!\nAquí hi ha més fotos de tot això, però no deixeu de visitar aquesta pàgina que aviat podrem veure totes les fotos de la sortida del veler i el Lip Dub.\nEnviat per admin el 16/mar/2012\nJa hem passat l'equador de les colònies, però encara ens queden moltes coses per gaudir. Ahir, segon dia, vam fer una excursió en bicicleta a la platja de La Fosca. Allà fins hi tot alguns valents van fer una remullada, vam veure unes runes d'un poblat ibèric i vam fer un taller sobre el Litoral. A la nit vam "donar el cante" amb el Karaoke! Això sí, hem dormit molt...\nTot i que avui hi ha una mica de boira, tenim les piles carregades per descobrir amb una gimkama el poble de Palamós... ja us explicarem l'experiència.\nAquí teniu unes quantes fotos més!\nEnviat per admin el 15/mar/2012\nCOLÒNIES 6è - PRIMER DIA\nHem superat el primer dia de colònies, hem arribat a les 11h. i hem conegut els nostres monitors i les instal·lacions de Mas Gorgoll. El dia ha sigut molt actiu: des de construir cabanes, passant perquè ens han pintat la cara, hem conduït cars de pedals, i hem practicat tir amb arc i sarbatana. Ara estem fent un joc de nit i en una estona anirem a dormir... jejeje\nNo us perdeu les fotos on sortim molt guapos!\nEnviat per admin el 13/mar/2012\nSORTIDA A TV3 I CATALUNYA RÀDIO DE 6è\nEls nois i noies de 6è hem anat a visitar TV3 i Catalunya Ràdio. A la televisió hem fet un tour per totes les instal·lacions, hem vist els diferents platós, decorats, sales de maquillatge, ...\nDesprés hem agafat el Tramvia per anar de Sant Joan Despí a Barcelona, i hem visitat Catalunya Ràdio, ens hem assegut a les taules d'ICAT Fm i finalment hem assistit coma públic al programa "Tot és confús" de Pere Mas, on hi havia com a col·laborador en Xavier Coral, presentador del programa de TV3 "Divendres".\nEnviat per admin el 05/mar/2012\nConcert de Nadal 2011 - Cicle Superior\nEls nens i les nenes del Cicle Superior del Salvador Espriu us presenten el seu concert de Nadal!!!\nEnviat per admin el 26/des/2011\nEl Nadal ja ha arribat a l’escola i ara que el fred ens acompanya el Cicle Superior hem guarnit el nostre replà amb diferents estils de boles fetes per cada un de nosaltres; hem penjat els nostres desitjos en el nostre arbre i hem participat tots en un concurs de postals per felicitar-vos aquestes festes.\nEls alumnes de sisè, com cada any, hem muntat un parell de paradetes a la Fira Verda del parc del Tramvia del nostre poble. El fred no ens ha impedit vendre les manualitats que hem fet durant tot el trimestre, amb la nostra il·lusió i esforç, per aconseguir diners pel nostre comiat de l’escola.\nEnviat per admin el 19/des/2011\nSORTIDA AL TEATRE LA MASSA\nTots junts vam anar al Teatre La Massa a veure l’obra Scrakeja’t on vam gaudir de la fusió de la dansa contemporània amb el Hip Hop.\nPer acabar, tot el cicle, vam realitzar unes jornades esportives al poliesportiu de Montgat juntament amb els companys de l’escola Marina.\nAquest trimestre que ara acabem, el alumnes de Cicle Superior hem fet diferents activitats fora de l’escola que volem compartir amb vosaltres.\nEls de Cinquè vam visitar el museu i les coves prehistòriques de Moià i vam poder aprendre d’aquesta etapa de la història d’una manera molt més entenedora com eren els nostres avantpassats.\nCoves de Moià\nEls de sisè vam anar a les instal·lacions dels Mossos d’Esquadra, al Parlament de Catalunya i a les Cavallerisses de la Guàrdia Urbana. Com podeu imaginar-vos aquí vam poder veure com funcionen aquestes institucions.\nPARLAMENT I CAVALLERISSES\nJA HEM SORTIT A LA TELEVISIÓ!\nFa uns dies va sortir per la televisió el programa Fish & Chips en el que van participar els nostres alumnes del curs passat de sisè. Si us ho vau perdre no patiu, aquí teniu l'enllaç a la web del programa on podreu veure'l.\nÉs el programa Número 28.\nEnviat per admin el 27/set/2011\nEls balls acrobàtics de sisè !\nQuina canya de nois i noies! Gaudiu amb el seu ritme!\nAquest curs 2010-2011 els i les alumnes de sisè han treballat entre altres coses acrobàcies i danses. A partir del treballat a classe han estat capaços de compartir, dialogar i treballar per arribar a fer en grups unes coreografies magnífiques.\nAquests dies aniré pujant els vídeos dels diferents grups.\nEnviat per admin el 07/jul/2011\nLIPDUB de les colònies de 6è\nA continuació teniu el vídeo del lipdub que vau fer a les colònies. Hem hagut de comprimir-lo i ha perdut qualitat.\nSi voleu recuperar l'original cal que el convertiu amb qualsevol programa de conversió de vídeos.\nEnviat per admin el 06/jul/2011\nPer fí! Últimes fotos de les colònies de sisè!\nDirectament de la màquina de fer fotos de la nostra Teresa a la pàgina web de l'escola. S'han fet esperar, però n'hi ha de molt divertides.\nTeresa i Eva\nÚLTIMES FOTOS DE LES COLÒNIES DE 6è!!!!!!!!!\nEnviat per admin el 05/jul/2011\nACTIVITATS NÀUTIQUES A BADALONA 6è\nA continuació us oferim el recull de fotografies del bateig de mar que vam realitzar al Club Nàutic Baetulo: Kaiac, vela, windsurf.\nEns ho vam passar pipa i ens va fer molt bon dia!\nACTIVITATS NÀUTIQUES BADALONA\nEnviat per admin el 21/jun/2011\nCOLÒNIES 6è MAS GORGOLL (Palamós)\nJa estan aquí la resta de les fotografies que vam fer durant les colònies de final d'etapa.\nDimecres al vespre vam fer jocs en rotllana i karaoke per la nit. El dijous pel matí vam provar la punteria amb arc i sarbatana i vam conduir Karts. Després de dinar ens vam banyar a la piscina i vam fer la gravació d'un lipdub (que ja us passarem més endavant!). Per la nit vam ballar després d'haver-nos vestit de gala. Divendres pel matí les noies van fer una broma als nois amb una màscara, després vam anar fins a Palamós per fer unes quantes compres i prendre un gelat boníssim i així acomiadar-nos d'aquest poble de pescadors d'una manera ben dolça...\nHem menjat moltíssim, ja que el menjar era molt bo i en ho hem passat mooooolt bé!\nCOLÒNIES 6è MAS GORGOLL (dijous i divendres)\nEnviat per admin el 04/jun/2011\nAquí teniu un tastet de les fotografies que estem fent. Ens ho estem passant molt bé i a més no plou!\nHem jugat al camp de futbol, tenim gallines, ases, paons reials i cavalls. Hem anat a visitar el port de Palamós i hem pres un gelat boníssim. Hem anat amb bicicleta a la platja, i ens hi hem banyat. Hem fet el camí de Ronda de la platja de la Fosca a la del Castell. Per cert, el menjar és molt bo!\nCOLÒNIES 6è MAS GORGOLL (dimarts i dimecres)\nEnviat per admin el 01/jun/2011\nELS ALUMNES DE SISÈ AL PROGRAMA "FISH & CHIPS" DE TVE3\nEls alumnes de 6è van participar al programa "Fish&Chips" de TVE3. Van concursar amb l'escola Catalunya de Sabadell.\nDesprés de molts esforços, la nostra escola va aconseguir sortir guanyadora.\nAquí teniu algunes imatges de com ho van passar i l'enllaç a la Web del programa. Tan aviat com ens comuniquin la seva emissió, l'escola us ho farà saber.\nEnviat per admin el 16/mai/2011\nEL CICLE SUPERIOR SE'N VA A LA MOLA!\nEl passat 12 d'abril, l'alumnat de Cicle Superior vam anar d'excursió tot el dia al Parc Natural de Sant Llorenç del Munt i Serra de l'Obac. Vam fer una bona caminada fins que vam fer el cim de la Mola on vam tenir l'oportunitat de visitar l'interior del Monestir que es troba situat al seu capdamunt, que és d'estil romànic.\nL'alumnat va fer un treball fotogràfic per grups en el que havien de captar diverses parts del monestir i de l'entorn . Vam tenir un dia molt assoleiat i vam gaudir de la natura i l'esforç físic.\nDe CS - SORTIDA A LA MOLA\nEnviat per admin el 29/abr/2011\nPàgina 3 / 4 (51 - 75 de 80 Total)


Exposicions | Vall de Núria - Estiu\nInici > Activitats > Exposicions\nGaudeix de les exposicions de Vall de Núria\nL'estació de muntanya de Vall de Núria aposta per la difusió i l'aprenentatge a través de les diferents exposicions que contínuament es mostren a l'estació. És per aquest motiu que ofereix un espai destinat exclusivament a les exposicions, el Centre Interpretació de Vall de Núria.\nAquest centre permet conèixer la història i els inicis de l’estació d’esquí i muntanya, així com també les rutes a peu que es poden realitzar per arribar-hi.\nGaudeix i aprèn a Vall de Núria!\nExposició "Noranta anys d'història. El Cremallera de Núria"\nCoincidint amb la celebració dels 90 anys del Cremallera de Núria, s'ha realitzat una exposició commemorativa sobre la història del Tren Cremallera.\nA Vall de Núria, hi haurà informació sobre la construcció del Cremallera i sobre el que suposa com a únic transport per arribar a Núria.\nA l'estació de Ribes Vila, descobrireu el sistema de tren cremallera i les seves característiques tècniques així com el parc motor i mòbil actual.\nON SE SITUA:\nL'exposició compta amb dos espais expositius:\nVall de Núria (situat al lloguer)\nEstació de Ribes Vila\nDURADA: des del 12 de juny fins a l'1 de novembre del 2021. L’exposició a l'estació de Ribes Vila serà permanent.\nExposició 'Memòries de Neu'\nAquesta exposició recull, mitjançant una setantena de peces, una magnífica col·lecció d'esquís que són fruit del treball del Sr. Jaume Gil Mayolas, testimoni del llegat històric de l'esquí a les nostres muntanyes.\nDissenyadors de l'exposició: @wasabis_produccio\nCentre d’Interpretació de Vall de Núria\nA partir del 6 d'agost del 2021\nAudiovisual "La vall dels 5 elements"\nAl Centre d’Interpretació hi trobarem un espai expositiu amb la projecció audiovisual de “La Vall dels 5 elements”, de 35 minuts de durada.\nExposició dels pastors i les seves tradicions\nL’estació d’esquí i muntanya ofereix als visitants la possibiltat de veure una exposición basada en la vida i les tradicions dels pastors de la Vall.\nEls edificis de Vall de Núria\nA Vall de Núria es pot gaudir d’una exposició sobre els edificis emblemàtics.\nEl camí de Queralbs a Núria. Una ruta insòlita i màgica\nEntre les moltes activitats que es poden dur a terme a Vall de Núria, destaca la gran diversitat de rutes i itineraris que es poden recórrer. Un dels camins més increïbles i màgics és el de Queralbs a Núria, recorregut que es pot visitar en una de les exposicions de l’estació d’esquí i muntanya.\nMaterial mòbil del Cremallera\nEls visitants de Vall de Núria poden conèixer de primera mà totes les singularitats del cremallera a través de l’exposició “Material mòbil del Cremallera”.\nON SE SITUA: Centre d’Interpretació de Vall de Núria


Classes de repàs (10 de maig a 10 de juny) ~ Assemblea de Docents de les Illes Balears\nClasses de repàs (10 de maig a 10 de juny)\nDocents de les Illes, a cinc dies vista de les eleccions del 24M, Maties Salom, en un article absolutament clarivident deia així: “ La vaga d'aquest dimarts als centres educatius l'ha convocada el Govern com a demostració de força davant l'Assemblea de Docents. L'estratègia s'entén poc si ens atenem a la capacitat de mobilització demostrada pels mestres aquesta legislatura i la juxtaposició pràctica dels exàmens exigits per la Llei Orgànica de Qualitat Educativa (LOMQE) amb les exèquies programades per a diumenge que ve” (...)\nConten que la resposta de Gabriel Cañellas a les mobilitzacions en defensa del territori de principis de la dècada dels 90 era un "tanmateix, cap d'aquests no ens vota!". La diagnosi s'ha aplicat de manera sistemàtica a totes les manifestacions contra mesures més o menys contestades dels governs successius. Ara el PP compta que cap dels vaguistes d'aquest dimarts són vots propis i que podrà tornar a articular un discurs entorn de la "irresponsabilitat" dels mestres, atribuint-los voluntat electoral.\nOhhh, gràcies, mil gràcies per haver sabut llegir aquest desenllaç que obre una etapa nova a pesar del ninguneig sistemàtic a què ens han tengut sotmesos. Sí, per a ells, com sempre, el seguiment de la vaga fou del 24% mentre, en realitat, gairebé n’assolirem el 50%.!!!\nI mentrestant el Govern –ara ja feliçment defenestrat- lamentava, públicament, la palplantada dels sindicats a la Mesa negociadora, en un darrer intent per vendre l’acció com a una manca més de responsabilitat. Urooooooo\nTanmateix, els pares i les mares continuaven revoltant-se contra unes proves LOMQE mentre repartien fulls de discrepància alhora que la majoria de direccions denunciaven la improvisació i el caos d’uns exàmens que ni tan sols tenien en compte els alumnes amb necessitats educatives especials!!!\nI arribà el diumenge que tenyí tot de verd esperança!!! Ooohhh, a la fi la lluita ininterrompuda del col·lectiu més atacat i menystingut per personatges com la Moma, en Bosch, el del cava i la llagosta, na Celeste, n’Estarellas, el cap pelat titina, Ana Aguiló, la faraona del twit i tots els acòlits que rebien audiència, és a dir, Campos, Pericay, Olga Ballester, PLIS-PLAS, galtada que “te das”, ha pagat la pena...incrèduls, heu pecat d’incrèduls i vanitosos., de soberbis i d’ignorants!!!!!\nTan, tan, prepotents que, en comptes de ser crítics amb la derrota, na Núria Riera, la que havia d’erigir-se en la consellera dialogant, va declarar que, potser s’havien equivocat en les formes però no en el contingut!!! Apaaaaaaaaaa, que anau sobradíssims!! ha,ha,ha,ha,ha, d’escons, és clar...\nNo s’han equivocat ni en això d’imposar directives...ca, barret, si s’ha de fer, com diu na Nuri, se fa!! Costi el que costi, fins i tot el lloc de feina...hi,hi,hi,hi... La primera directiva a caure ha estat la de Sineu i li ha seguit Binissalem, això sí, després de diverses assegudes massives dels alumnes, la disconformitat de pares i mares i la dimissió voluntària d’una directora que com va dir en un programa de ràdio, en ésser del nord, està avesada al règim del “terror”... idò, que trobau? Si n’hem d’aguantar de calúmnies i de difamacions o és que amb aquests comentaris no es pretén d’insinuar que som terroristes o que actuam com la kale borroka?? Per favor, això és matraca i de la bona!! Per què no assumeixes que no ho has sabut fer bé, que tens una experiència cero i no estàs preparada per al càrrec?\nBé companya, almanco, t’has adonat del tipus de persones amb qui vares tenir tractes perquè, fins al final, te pensaves tenir el suport d’aquesta conselleria i, en comptes de fer-te costat, només han fet que moltes declaracions als diaris emperò cap telefonada personal... Idò, amb qui pensaves, Itziar, que t’havies ajuntat? Pensaves que et farien més cas? Pobrissona, si tenim una conselleria sorda, cega i muda!!\nNooooo, i ara, que directors i directores s’havien d’aferrar al canvi, ara resulta que nosaltres, l’assemblea de docents, posam pals a les rodes i que, si boicotejam la LOMQE, endarrerim l’inici de curs!!! No serà que a les direccions la LOMQE els va molt bé perquè els converteix, cosa que pretenen des de fa molt de temps, en l’única autoritat amb veu i vot? No serà que amb una llei com aquesta s’ha acabat això que el claustre és –com hauria de ser- sobirà??\nVeus crítiques, com la de Jaume Sastre, ho expressen així: “Els directors actuals d'ADESMA han perdut els papers. Ja es van retratar quan no van dimitir en bloc davant els expedients oberts contra els directors de Menorca i de l'IES Marratxí. La majoria de docents hem estat solidaris, hem tancat files i hem fet dies de vaga en suport dels directors expedientats. En canvi, els actuals directors d'ADESMA són tan insolidaris que només no defensen els seus companys interins que perdran la feina, sinó que ni tan sols van dimitir en bloc per defensar els col·legues expedientats.”\nDavant d’això, L'Assemblea de Docents hem demanat als directors de Secundària que s'enfrontin a la Conselleria i no als docents i, sobretot, hem hagut d’esclarir aquest comentari desafortunat que titllava d’il·legal la proposta de votar no a la nova distribució horària als claustres: "Consideram aquest comentari poc afortunat perquè segons qui llegeixi o escolti la informació pot situar el professorat i els claustres en una posició contrària a la llei". De fet, hi insisteixen, "des dels posicionaments més cavernícoles ja se'ns ha acusat, falsament, de desacatament i de criminals; el que és legal és que els claustres votin si veuen justificats o no els nous horaris i itineraris per motius pedagògics i, en democràcia, quan es convoca una votació, es fa presumint de la llibertat de vot. Per tant, és completament legal que els claustres votin 'no'".\nMeam si ara les direccions alçaran veu contra un col·lectiu que els ha defensat fins i tot oferint la caixa de resistència!! De què anau?? Si heu de mostrar el llautó, que sigui ara... fora comèdies, que som els docents els qui traiem els centres endavant i no la burocràcia de despatxet!!! La qualitat l’hem demanada ara, abans -i la demanarem després- que hi hagi LOMQES o com s’hagi d’anomenar la propera llei d’educació!!!\nDemanam l’aturada de la implantació de la LOMQE i, de moment, ens hem sentit decebuts en l’apropament amb els qui han de formar el nou govern: L'Assemblea de Docents es mostra decebuda després de la primera reunió amb els partits del nou pacte, PSIB, MÉS i Podem. L'entitat critica que l'encontre no va servir per "concretar solucions i propostes en el punt més urgent, la planificació del curs vinent" i anuncia que manté la seva estratègia amb la crida a votar no als claustres els horaris de la LOMQE "vist que no ha canviat la realitat d'imposició" d'aquesta llei. (...) ‘Cal anunciar tota una proposta de planificació, amb dates, que sigui convincent i que tengui en compte quan es concediran les adjudicacions de places de professorat i que solucioni qualsevol problema que pugui sortir d'endarreriment de les matriculacions de l'alumnat", assenyala l'Assemblea, que, per altra banda, valora "positivament" la creació del grup de treball tripartit per estudiar com actuar per frenar aquesta llei així com algunes mesures que es plantejaren, com la conservació de plantilles o la invalidació de les proves LOMQE a 3r de primària.\nL'Assemblea critica que es qüestionàs la modificació de les ordres de desenvolupament dels currículums o la seva derogació, així com conservar les tres hores de lliure disposició de centre, ja que consideren "no és una proposta de canvi basada en el consens".’\nVolem el canvi, però el canvi basat en el consens i en què la nostra participació directa, com a docents, tengui una veu clara i contundent. Recordau i no deixeu mai de banda que, ara fa dos anys, ens vàrem haver d’organitzar per defensar-nos del desgavell en què ens ha sumit una política de retalls de drets i de serveis públics. Tenim un TIL enfonsat emperò ens hi vàrem posar per deu punts del que nosaltres consideram que ha de ser una escola pública de qualitat i en català, i no en volem deixar de negociar cap. Com va dir en Melià: “No estotgeu les camisetes verdes. Cal tenir-les sempre a punt. La marea de la gent, no només ha de servir per a enderrocar murs, sinó també per a fer possible que els surfistes que ens representen puguin navegar amb facilitat i encert cap endavant.”\nQuedau tranquils, no hem estotjat les camisetes, de fet ja són 19 centres que han votat no als itineraris de la LOMQE i n’hi haurà més i comptam amb el suport del sindicat UOB que ha anunciat el vot negatiu per als horaris LOMQE. El sindicat ha volgut recordar que els claustres tenen "llibertat absoluta" a l'hora de votar l'aprovació dels horaris LOMQE per tal de sortir al pas de les "manipulacions, coaccions i tergiversacions" que segons indiquen es produeixen en alguns claustres.\nDivendres 26, al parc de ca n’Hereveta un sopar a la fresca per reviure un 24M i per deixar ben clar que partim de vacances però amb mòbils, tablets i ordinadors en mà!! Ara que sou a l’oposició haurem de desmentir més que mai tota quanta calúmnia llençau a les xarxes...No vos traurem l’ull de damunt!!!\nPORRERES, ALLÀ ON COMENÇÀ TOT, ALLÀ ON VÀREM RECUPERAR L’ORGULL DOCENT, ENS ESPERA DIVENDRES 26 DE JUNY.\nVINE AMB MENJAR PER COMPARTIR I GAUDEIX...\nL'assemblea de Porreres, un pas més per aturar la ...\nL'organització del curs que ve penja d'un fil. No ...\nL'Assemblea de Docents dóna suport al verkami d'On...\nAssemblea General de docents i festa final de curs\nTaula educativa: Tractam el conflicte educatiu a l...\nTaula educativa: és possible paralitzar la LOMQE?\nValoracions sobre la declaració dels partits sobre...\nTaula Educativa: anàlisi dels resultats electorals...\nL'Assemblea de Docents posa 4 contenciosos contra ...\nPrimeres valoracions de les proves LOMQE també des...\nADESMA erra en la seva crítica a l'Assemblea de Do...\nContinuam sense compromisos concrets per aturar la...\nL'Assemblea de Docents reitera la seva acció d'opo...\n19 claustres d'instituts de les Illes Balears vote...\nAssemblea general dimarts 9 de juny\nCarta adreçada als partits polítics.\nVotem NO a les distribucions horaries a ESO i Batx...


Col·lectius que donen suport als migrants que es dediquen a la venda ambulant lamenten la presència l'ús dels antiavalots municipals per dissuadir-los\nL'ajuntament coincideix amb els activistes en què alguns mitjans han fet un problema d'una situació inherent a una ciutat com Barcelona\nManters i activistes convoquen aquest dimarts una manifestació per reclamar que es posi fi a la pressió policial\n— REPORTATGE | L'ofici de la manta vist amb ulls senegalesos\nVenedors ambulants la setmana passada al port de Barcelona / SANDRA LÁZARO\nAquest cap de setmana pocs venedors ambulants han pogut desplegar les mantes als punts més turístics de Barcelona. Des de dijous la presència policial a les Rambles i a la zona del port impedeix que puguin desenvolupar la seva activitat amb normalitat. "Ha estat una setmana molt dura, i la gent no surt i no ven res, nosaltres volem vendre per menjar i si no ens deixen és molt difícil", critica Pape, un dels venedors. Aquest dimarts a les 19h hi ha convocada una manifestació davant la font de Canaletes per criticar la pressió social i la criminalització del top manta.\nDes de fa setmanes els manters de la zona de la Plaça de Catalunya es concentren al vestíbul de l'estació de metro. "Els policies donen la idea als venedors que si es posen al vestíbul no els molestaran, i per això es genera una imatge de massificació, que entenem que aquesta concentració en tant pocs metres quadrats pugui ser molesta, no com a l'espai que ocupaven abans al carrer", explica Aurea Martín, de la xarxa de suport Tras la Manta.\nEl dijous la Guàrdia Urbana de Barcelona va dur a terme una batuda a l'estació i es va arribar a paralitzar una línia de metro per tal de perseguir els manters. Durant la intervenció va haver-hi enfrontaments i policies, manters i una turista van acabar ferits. A partir de llavors els punts de venda habituals han estat vigilats per antiavalots del cos municipal i són pocs els manters que s'han atrevit a sortir a treballar. "Puc entendre les crítiques i aquelles imatges no ens agraden a ningú, però també és veritat que cal enviar un missatge clar, la violència no és tolerable a cap nivell", assegura la tinenta d'alcaldia Laia Ortiz, que, per altra banda, remarca que la venda ambulant "no és una qüestió de seguretat, com alguns volen fer veure aquests dies, sinó de vulnerabilitat d'un col·lectiu".\nDes dels moviments són conscients que el nou ajuntament planteja la qüestió des d'una altra òptica, per això rebutgen amb força les darreres actuacions. "S’ha generat aquest estiu un problema d’una cosa que no és un problema en si mateix, i si volem liderar un procés de canvi en què els drets humans estiguin al centre hem de treballar dur entre tots i totes perquè quatre portades no provoquin una pèrdua de drets", assegura l'advocat Andrés García Berrio, de l'Observatori del Sistema Penal i els Drets Humans (OSPDH). Ortiz coincideix en què "hi ha hagut tot el focus mediàtic que s’ha anat generant i posant pressió, i això no facilita, perquè també ha generat una pressió molt forta sobre el col·lectiu i també a la Guàrdia Urbana".\nUn fenomen inherent a la ciutat\nAra fa gairebé un mes que activistes antiracistes i veïnals van constituir la xarxa de suport Tras la Manta i treballen amb els venedors. Aurea Martín celebra la resposta que han rebut de diversos moviments de la ciutat i assegura que "s'aprecia que hi ha força gent que no es traga la campanya criminalitzadora de La Vanguardia, i que la venda ambulant no és un problema, que és molt més problemàtic trobar la policia pegant-los".\n"No existeix un problema de top manta, la venda ambulant existeix a Barcelona des de fa 10 o 20 anys, i en una ciutat capitalista com aquesta és impossible que no hi hagi gent venent al carrer", apunta Martín. Ortiz coincideix en que la venda ambulant és inherent a la ciutat. "S'ha volgut traslladar la idea que això és un fenomen que es pot eradicar completament, i això no s'ha aconseguit a cap ciutat turística del món; generar aquest estat d'opinió seria enganyar a la població i als comerciants", critica la regidora. "Cal treballar des de la mediació i trobar espais regulats i saber quins tipus d’activitats es poden dur a terme i quins no", conclou.\nGarcía Berrio apunta que aquests són moments especialment difícils per a la comunitat de manters. Per una banda, per la reforma del Codi Penal, que torna a penalitzar l'activitat del top manta, "tirant per terra molts anys de lluita per la despenalització", lamenta. "És un moment en què de nou poden entrar a presó per voler sobreviure i entenem que és un moment en que s’han de garantir els seus drets des de la societat civil i també des de l’ajuntament de Barcelona", reivindica.\nPer altra banda, l'advocat apunta que els manters es troben al final de la temporada i molts d'ells marxaran de Barcelona aviat. "Necessiten vendre perquè necessiten menjar, perquè els hi queden dues o tres setmanes per a acabar la temporada i sobreviure a l'hivern", afegeix Martín.\nOrtiz assegura que volen seguir treballant des d'una vessant social, amb interlocució amb el col·lectiu i un treball social que inclogui àrees com ocupació, serveis socials i també comerç, apunta. "Gran part de les queixes vénen d’aquest sector, i cal explicar quin és l’impacte real, perquè tenim dades que ens diuen que no hi ha un impacte real en el comerç per la tipologia de productes que venen, sinó més aviat un impacte a nivell d’espais", explica. "La solució no és policial, però la policia també hi té un paper", assegura.\nEl missatge que envia Tras la Manta al consistori és que "no permetran que es repeteixi la imatge de la policia prenent els carrers per impedir la venda ambulant". Per això convoquen a la manifestació d'aquest dimarts. "Esperem molts canvis de l'ajuntament, però el primer és que retirin els policies que estan al carrer i tornem a estar com abans", reclama Pape.\nUna nit a comissaria\nUna setmana després de parlar amb Catalunya Plural davant l’hotel Miramar, a Montjuïc, on talla i ven petites obres d’art, Ibrahima Seydi, va ser detingut, diumenge, per dos policies municipals amb els quals es va enfrontar. Durant l’entrevista amb Catalunya Plural, Seydi va saludar els membres d’un cotxe de la Guàrdia Urbana que van passar pel davant. Diumenge, però, els policies que el van interpel·lar, li van dir que marxés i van intentar decomissar-li les obres d’art. El van detenir sota l’acusació de “atemptat a l’autoritat”. La tarda de dilluns ha estat posat en llibertat, però haurà de presentar-se a un judici fixat per mitjans de novembre. Ibrahima Seydi té previst tornar al lloc on treballa malgrat aquest incident. “Estaré nerviós però he de treballar”, diu.


A Recam Làser seguim creixent - Recam Làser | Recamlaser\nPublicat a 01/05/2018 04/01/2018 per Recamlaser\nAmb l’objectiu de seguir oferint un millor servei, més qualitat i una major atenció als nostres clients, a Recam Làser, la vostra empresa de serveis metal·lúrgics, hem iniciat unes obres d’ampliació de la superfície actual de fabricació.\nAquesta ampliació ens permetrà disposar de més del doble de l’espai actual.\nA més, a l’ampliació es suma la nostra recent adquisició de la nau 2 que té una capacitat de 4.000 m2 i està situada al mateix polígon industrial que la nau principal.\nEl motiu principal d’aquesta ampliació és el creixement constant que estem experimentant gràcies al nostre esforç i vocació incessant per satisfer les necessitats dels nostres clients. Aquesta obra ens permetrà augmentar la fabricació dels nostres productes, millorant la qualitat de confecció, i permetent una atenció més personalitzada cap als nostres clients.\nLes obres tindran una duració d’aproximadament d’un any i mig, i el disseny previst oferirà més espai per al nostre equip humà, cada dia més nombrós, recolzant d’aquesta manera, que la seva eficiència en el treball sigui més destacada. A més, el nou disseny de l’espai permetrà ampliar el ventall de processos i el parc de maquinària.\nDes de la nostra empresa de construcció metàl·lica a Barcelona, confiem que el nostre esforç ens ajudi a millorar el nostre treball i a mantenir la confiança que els clients teniu dipositada en nosaltres.\nUs recordem que per contractar qualsevol dels nostres serveis, us podeu posar en contacte amb els nostres assessors a recamlaser@recamlaser.com o trucar-nos al 608 794 024 o al 902 420 902.\nCategoriesSobre nosaltres EtiquetesAmpliació, ampliació espai, ampliació espai actual, més espai, millor servei, recam laser, recamlaser, seguim creixent\nEntrada prèviaAnterior Servei ràpid 24 hores\nEntrada següentSegüent Què és la fosa d’alumini?


Fa una setmana l'empresa holandesa PAL-V va fer un vol de prova amb el prototip del seu cotxe anomenat PAL-V (Personal Air and Land Vehicle). Es tracta d'un vehicle personal que serveix tant per transport aeri com per a transport per carretera. De moment el prototip dóna lloc a 2 places. El vehicle PAL es pot veure com una combinació d'un cotxe esportiu amb 3 rodes i un helicòpter. A la carretera com a cotxe arriba a les mateixa velocitat que un cotxe de carreres i en l'aire pot arribar 180 km per hora.\nEl PAL no s'enlaira de forma vertical però li cal una pista de 165 metres que pot ser sòl de gespa o camí tipus asfàltic. Després de desplegar la cua i el rotor el PAL condueix per prendre velocitat i així enlairar-se.\nEl desenvolupament d'aquest mitjà de transport innovador és fruit d'una col·laboració de la Universitat Tècnica de Delft (Holanda) i el Laboratori Nacional de Transport Aeri (Holanda). Ja que el prototip funciona, els emprenedors de PAL-V estan buscant inversors per poder iniciar la producció i vendre el primer exemplar el 2014. Preu de venda al públic uns € 200.000. Ja hi ha un producte semblant als EUA que sortiran aquest any a la venda.\nA vostès, els tour operadors i agències de viatge que els sembla tot això? Quan aquests vehicles admetin grups, l'utilitzarien per portar el seu grup a veure el partit Barcelona-Madrid? O un transfer a l'aeroport ràpid evitant així el trànsit i carreteres congestionades? O per exemple una visita guiada a Toledo en 1 hora? O fer el Camí de Santiago volant? Com els podria servir un cotxe o autobús de lloguer que també vola?\nI vostès els empresaris del sector d'autobús i transport? ¿Enviarien als vostres xofers a treure’s la llicència de pilot? Per ara sembla potser un producte estrany, però és ben possible que sortiran versions amb més places al mercat que poden prestar serveis de turisme exclusiu.


Inici Notícies Irineu Esteve, 29è als 50 km dels Mundials i Carola Vila 11a a l’OPA júnior\nIrineu Esteve, 29è als 50 km dels Mundials i Carola Vila 11a a l’OPA júnior\nIrineu Esteve ha brillat a l’última cita dels Campionats del Món de Seefeld, a Àustria aconseguint una 29a posició, dins del top 30 mundial. Durant la cursa, va estar movent-se en tot moment entre els millors de llarga distància i va acabar 29è amb un crono de 1.52.44,5, a 2.45,2 del guanyador, el noruec Hans Christer Holund.\nSegons el mateix Esteve, “el grup no ha començat a tirar fins a la quarta volta, més o menys. He pogut aguantar dins fins aquesta volta. En el canvi d’esquís he perdut molt temps i després he fet algunes errades tàctiques, així que content, content tampoc podem estar, tot i que hem acabat bastant bé. L’última volta sí que estic content perquè he pogut donar tot el que tenia i he pogut guanyar tres posicions i ha anat bastant bé”.\nJoan Erola, ha destacat que “està content perquè n’havíem fet dues fins ara, una no l’havíem pogut acabar i en els Jocs Olímpics en l’últim tram de la cursa li va costar una mica, i avui hem acabat forts l’última volta. Hem tingut un parell d’errades en el canvi d’esquís que ens ha fet perdre unes quantes posicions que crec que haguessin estat per ser tres o quatre llocs més endavant. Però jo faig un balanç molt positiu de la cursa. L’Irineu ha fet un Mundial súper bo. Ha fet dos súper curses, tant la primera com la segona. La segona va ser molt bona. Penso que estar en tres curses a dins dels trenta és un gran Mundial. Crec que ha estat molt bé en totes les curses. Jo faig un balanç súper positiu d’aquest Mundial”.\nPer la seva banda, Carola Vila ha estat 11a a la classificació final de l’OPA júnior de Le Brassus, a Suïssa. L’andorrana ha estat 13a en la cursa de persecució i 11a en la classificació general final d’aquesta OPA júnior. En la suma de temps amb la cursa anterior, ha finalitzat en la 11ª posició final, amb un temps total de 59.12,5, a 3.38,2 de la vencedora de la general, la txeca Barbora Havlickova, que s’ha imposat amb un temps global de 55.34,3.


Norma Editorial presenta nova línia de manga en català - ZonaMorta.cat | Revista digital de cinema de terror\nNorma Editorial presenta nova línia de manga en català\nFerran Ballesta de juny 18, 2022 Manga\nPublicarà en català "Tokyo Revengers" al juliol, i seguiran al setembre amb "Guardians de la Nit", "Jujutsu Kaisen" i "Chainsaw Man".\nHi havia un rum-rum els darrers mesos que les editorials de còmic catalanes es plantejaven seriosament començar a editar manga en català. No com a opció de negoci, sinó com a imatge paritària amb el castellà en un temps que vivim de reivindicació de la llengua fruit dels atacs de l'estat espanyol, i la progressiva desaparició que pateix. A això, Norma Editorial ha fet un pas endavant i publicarà manga en català.\nVal a dir que la primera gran editorial que va trencar el gel per apostar fort per l'edició de manga en català va ser Grup Enciclopèdia, que prepara la sortida al mercat d'un nou segell de manga en català anomenat Kaji Manga tal com va anunciar al 40 Còmic Barcelona. Aquest pas endavant sembla haver animat a Norma Editorial a apostar també per l'edició en català d'alguns dels seus títols més exitosos.\nHo van anunciar ahir a través de les xarxes socials. Van dir “I ara sí! Estem molt contents de presentar-vos oficialment la nostra nova línia de manga en català! I ho fem amb Tokyo Revengers!”. A més d'aquest manga, també han confirmat la sortida al mercat d'altres títols d'èxit com "Kimetsu no yaiba", "Jujutsu Kaisen" i "Chainsaw Man".\nEls lectors han acollit amb aplaudiments aquesta nova línia de manga en català de la que és una de les editorials més potents del còmic estatal. No obstant això, també hi ha hagut alguns retrets pel fet que aquests mangas ja estan publicats en castellà i molts lectors catalanoparlants no compraran les versions catalanes.\nEn tot cas, "Tokyo Revengers" arribarà a les llibreries catalanes aquest juliol (no hi ha data confirmada) i serà de publicació mensual. Es tracta de l'obra de Ken Wakui que ha aconseguit estar al top dels llibres més venuts, tant a l'estat espanyol com al Japó. De fet, fa uns mesos es va estrenar a sales de cinema la seva adaptació cinematogràfica amb actors reals.\nSegons Anabel Espada de Norma Editorial, aquest manga sortirà al mercat en una edició diferent de la japonesa. Diu: "té una mida més gran que en l'edició japonesa i inclou pàgines de color inèdites".\nI a partir de setembre, també sortiran al mercat en català els mangas "Kimetsu no yaiba" (que es tradueix com a "Guardians de la nit"), "Jujutsu Kaisen" i "Chainsaw Man".\nTambé avancen que aquests quatre títols seran els primers d'un ampli catàleg de còmic en català. Esperem que les futures edicions catalanes de Norma surtin al mercat simultàniament amb l'edició en castellà.\nCal recordar que anys abans que les grans editorials de còmic del país s'hagin animat a publicar manga en català, una petita editorial de Prades anomenada Ooso Còmics fa anys que aposta per la doble edició en català i castellà, i ara ho farà també amb el basc.


Homologacions del Grup de Rescat amb gossos de Creu Roja | Enric Bruch Rabat\n« Properes homologacions dels gossos del grup de rescat de la Creu Roja (dies 29 i 30 de setembre)\n17 i 18 de Maig del 2014 Homologacions dels gossos de recerca i rastreig de l’ERIE (Equip de Resposta Immediata en Emergències de Creu Roja Catalunya) »\nHomologacions del Grup de Rescat amb gossos de Creu Roja\noctubre 4th, 2012 | Author: bruche-admin\nEl dissabte 29 de setembre de 2012, els membres del grup de rescat amb gossos de Creu Roja van pujar al Port del Compte per dur a terme les homologacions.\nA les 8:00h del matí la Ossa, la Pepa i el Sito es van presentar a Homologació amb els seus respectius guies, el Ruben Galindo i la Lyuda Pavlova, la Mònica Bruch, i l’Enric Bruch. Seguidament el Drac, el Panxo i la Keka es van presentar a Nivell 1 amb els respectius guies, el Roger Molist, el Marc Orriols i la Cristina Muncunill, i el Xavier Bruch. Els que van aprovar van ser el Drac i el Sito.\nUn cop finalitzats els exàmens, es va fer un simulacre on hi van participar els gossos més joves del grup, el qual va tenir molt bons resultats.\nDesprés de dinar no es va poder seguir amb els simulacres previstos degut a les pluges, així que es va comentar com havia anat el dia, des de les homologacions fins al simulacre.\nEl diumenge 30 de setembre de 2012, els membres del grup van dur a terme la repesca dels gossos que havien suspès. La Ossa i la Pepa es van presentar a Homologació altra vegada, i el Panxo i la Keka a Nivell 1. D’aquests va aprovar la Keka. A tots els que no van poder superar les proves els animem a seguir entrenant que ben segur aconseguiran l’objectiu.\nQuan es van acabar les repesques, es va dur a terme un altre simulacre, però aquesta vegada hi participaven els gossos més veterans del grup. Aquest també va tenir un resultat i un plantejament molt interessants.\nOne Response to “Homologacions del Grup de Rescat amb gossos de Creu Roja”\n29/10/2013 at %H:%M\nhola, sóc una alumna de 2n de BAT, estic fent un treball de recerca sobre els gossos de treball, sobretot amb l’olfacte dels gossos de rescat! m’agradaria molt contactar amb vosaltres i que em diguessiu un dia per vindre a veure com entreneu els gossos, fer fotos y fer alguna entrevista!\nLeave a Reply for Meritxell


Números (n. 94 - Març 2017)\nNúmeros (Revista de didàctica de la Societat canaria de profesores de matemáticas Isaac Newton) ha publicat la seva nova edició on trobarem articles sobre matemàtiques i la seva didàctica. En aquest darrer número trobarem articles sobre demostracions automàtiques amb GeoGebra, talent matemàtic, resolució de problemes, papiroflèxia...\nNúmero 44 de la revista UNIÓN (desembre - 2015)\nLa revista d’educació matemàtica Unión (Revista iberoamericana de educación matemática) acaba de publicar electrònicament el seu darrer número, el 44. Hi trobarem articles sobre didàctica de l'estadística, equacions, racionals ..\nRevista Unión (n. 44)\nNou número de REDIMAT (Juny 2015)\nLa Revista de Investigación en Educación Matemática (REDIMAT,revista electrònica quatrimestral) ha publicat el seu darrer número on trobarem articles de recerca educativa (didàctica de l'àlgebra elemental, creences de professorat i alumnes en resolució de problemes...)\nEnllaç al darrer volum\nUs presentem un llistat de revistes dedicades a les matemàtiques i al seu ensenyament que es poden consultar total o parcialment en línia.\nNúmero 3 de la revista Cònica\nTercer número de la revista Cònica, editada per l'Associació Catalana de Geogebra, on es recullen informacions sobre les diferents jornades de Geogebra i, sobre tot, propostes per realitzar a l'aula.\nN. 3 de la revista (pdf)\nRevista digital: "Agudezas"\nAgudezas és una revista creada por Juan Luis Roldán, autor del bloc El espejo lúdico, on es recullen tot de propostes d'enginy clàssiques. Moltes de les Per exemple, en aquest primer número podem trobar reproduïts cromos que sortien a paquets de cigarretes de principis del segle XX que, amb uns encantadors dibuixos, proposaven problemes de llumins. Juan Luis Roldán és responsabel d'altres curiosos projectes com Ilusionario, al voltant de les il·lusions òptiques.\nRevista digital: "Avances de Investigación en Educación Matemática "\nLa Sociedad Española de Investigación en Educación Matemática (SEIEM) ha publicat el primer número de la seva revista Avances de Investigación en Educación Matemática. Hi trobarem quatre articles, que es poden visionar o descarregar en pdf, sobre interacció a l'aula, investigació didàctica, tasques matemàtiques i pràctiques professionals.\nWeb de la revista digital\nEl Nou Biaix\nLa revista educativa Biaix va consolidant la seva nova etapa amb el nom de NouBiaix. Tenim consultables en línia fins al número 32.\nWeb de NouBiaix\nRevista escolar de la Olimpíada Iberoamericana Matemática\nTenim disponible ja a la web el darrer número (50) de la Revista escolar de la Olimpíada Iberoamericana Matemática.\nEnsenyar matemàtiques amb recursos d'escacs\nAquest article, de Joaquín Gairín Sallán i Joaquín Fernández Amigo, sintetitza dos estudis realitzats sobre la construcció, validació i aplicació de material didàctic per l'ensenyament de les matemàtiques. Realitzats entre 2006 i 2008, es van centrar en diverses experiències d'utilització de material didàctic amb recursos d'escacs en l'ensenyament de les matemàtiques en l'etapa d'educació primària.


Madrid archivos | Vermut Padró - Vermouth Padró & Co. / Vermut Myrrha\nMercats nadalencs amb Porsche Madrid i LCI Barcelona\nLa celebració de mercats nadalencs està més de moda que mai, per això aquest any hem volgut unir-nos a dos esdeveniments molt especials: The Christmas Dream!, la Pop Up Shop del Centro Oficial Porsche Madrid Norte i el X-MAS Market del LCI Barcelona. Tots dos esdeveniments estan molt relacionats amb…\nEls IPA Awards premien la presentació de la Caixa de Fusta amb els Quatre Clàssics de Padró & Co.\nEl 13 de novembre va tenir lloc la gala de lliurament de premis de la cinquena edició dels premis IPA Awards, a la Fira Packaging Innovations 2018 a IFEMA, Madrid. Els IPA Awards premien els treballs més innovadors al sector del packaging i PLV. Aquest any, la nostra Caixa de…\nVisitem el 32 Salón de Gourmets de Madrid\nHan sigut quatre dies molt intensos al 32 Salón de Gourmets de Madrid, però ja estem de tornada amb nous reptes sota el braç. Hem tingut l’oportunitat d’intercanviar impressions amb clients, companys del sector, consumidors i públic en general, no ho podíem haver passat millor! Aquesta fira ha sigut un…\nEls cinc vermuts de Padró & Co. superen els 90 punts a la Guía Peñín\nEls Vermuts Padró & Co. estan d’enhorabona. La prestigiosa “Guía Peñín”, una de les eines de referència en la qualificació de vins i destil·lats, ha valorat amb puntuacions altíssimes els nous llançaments de la firma de Bràfim. Entre els cinc vermuts tastats per a aquesta nova edició, el Dorado Amargo…\nVins Padró a Mixologya Madrid, Congreso Internacional de Bebidas y Destilados\nEls dies 19 i 20 de setembre de 2016 es va celebrar a Madrid Mixologya, el Congreso Internacional de Bebidas y Destilados, en el que vam participar amb les dues famílies de vermuts Padró & Co. i Myrrha. A la zona d’exposició va ser possible degustar les nostres set elaboracions…


videos Categories - Pàgina 2 de 3 - El Petit i Jo\nNo només el drac de Sant Jordi és famós a Catalunya, també ho és en Paf, el drac màgic. Tot i que la història d’en Paf o Puff, no és catalana, sinó que va néixer com a cançó folk...\nCom us vaig dir el dilluns, aquesta és una setmana especial pel Petit i Jo. Aprofitant que acabem setmana i que a més a més arriben les vacances de setmana santa, avui, comparteixo amb vosaltres...\n“Out of sight” o fora de la vista, és una historieta preciosa que ens ensenya aquest món imaginatiu i de conte que viuen els nens. Cada dia, cada moment pot ser una història plena...\nBonica xerrada d’una nena superdotada, Adora Svitak, que explica el seu punt de vista sobre les idees de la infantesa, com són tractades pels adults i de quina manera, totes aquestes...\nAvui us proposo un documental sobre el cervell inconscient que van passar el dia 11 de febrer per tv2 i que parla de manera molt interessant, com ens influeix tot el nostre cervell inconscient i...\nPer mi és molt important fomentar l’hàbit de la lectura en els nens. Existeixen molts tipus de contes que els petits poden investigar, temes molt diversos, tipus de lectura, il·lustracions,...\nPer acabar aquesta setmana us deixo dos vídeos per somriure una estoneta. El primer, un bebè que està dormint plàcidament i que es desperta de cop quan sona la seva cançó...\nFaig un petit parèntesi en el tema dels sentiments i l’autoestima i aprofito per deixar-vos l’enllaç al programa “Salvados” d’aquest diumenge passat que parla...


Positiu per coronavirus a Organyà - Poble Andorrà\nPositiu per coronavirus a Organyà\nÉs el tercer cas en el poble i l'alcalde, Celestí Vila, fa una crida a "no alarmar-se"\nLes proves PCR han permès detectar un nou positiu de coronavirus a Organyà, segons ha informat aquest dimecres al vespre l’alcalde del municipi, Celestí Vilà. Aquest és el tercer contagi que es diagnostica a la vila.\nDes de l’Ajuntament d’Organyà han detallat que la persona encomanada no presentava símptomes de la malatia. També han explicat que s’ha fet el test a totes les persones de tot el seu entorn immediat i que totes elles han donat negatiu, segons informa Radio Seu.\nCelestí Vilà ha manifestat que “de moment no cal alarmar-se” perquè tota la gent analitzada es troba bé. En tot cas, Vilà ha aprofitat per demanar a veïns i visitants mantenir la paciència i “aprendre a viure d’aquesta manera”, perquè aquest cas demostra novament que tothom està exposat al risc de contagi. Per això, des de l’Ajuntament recorden novament les mesures essencials de protecció, com són l’ús de la mascareta, el rentat de mans freqüent i la distància entre persones.\nL'exposició del 'Mata Mua' al Thyssen està ajornada 'sine die' (potser al Nadal)


La Regidoria d'Indústria, Comerç i Mercats ha anunciat l'agrupació dels llocs del mercat ambulant dels divendres en la seua localització habitual. D'aquesta forma, els llocs considerats com a punts de venda de productes de primera necessitat (drogueria, espècies…), que han estat emplaçats als voltants del Mercat de Proveïments durant aquestes últimes setmanes, tornaran a la Rambla.\nDes de l'Ajuntament informen que de moment i a partir de demà 5 de juny, el mercat ambulant obrirà amb una reducció de l'aforament dels llocs, que s'instal·laran de manera alterna cada setmana, a excepció dels de venda de productes de primera necessitat que podran establir-se totes les setmanes.\nUna mesura adoptada per a garantir el compliment de les indicacions higienicosanitàries enfront del Covid-19 marcades per les autoritats amb l'objectiu de poder respectar la distància de seguretat entre els llocs. A més, des del Consistori assenyalen que serà obligatori respectar també les mesures de distanciament social entre els clients i els venedors, habilitant tanques i senyals per a la seua delimitació.\nL'accés al mercat ambulant es realitzarà per les entrades de l'Avinguda de Madrid i del Carrer Canonge Manchón, que també delimiten l'espai destinat al mercat ambulant a partir de demà 5 de juny i fins que es retorne a la normalitat. Continuarà vigent el control d'aforament, veient-se limitat a un terç del seu aforament habitual.


«Quina por això de David Flores, el fill petit, i ell com es delata»\nLa docu-sèrie de Rocío Carrasco ha mostrat una documentació que resulta esgarrifosa\nper María Merino 06/05/2021 18:50h\n'Tot es va ensorrar dins meu' és el títol del novè episodi de la docu-sèrie de Rocío Carrasco, el qual va emetre's ahir a la nit i que va resultar realment estremidor i alhora molt clarificador. En ell, la protagonista va relatar la pallissa que li va propinar la seva filla (Rocío Flores), per la qual aquesta va acabar sent condemnada. No obstant això, també va exposar amb gran dolor que la seva primogènita, després d'haver-la agredit, la va denunciar.\nAixí, amb el suport del seu pare (Antonio David), la va acusar de maltractament davant la Guàrdia Civil. Aquesta denúncia va fer que Carrasco hagués de personar-se a la caserna i també exposar davant el fiscal i la jutge el que havia passat. Però no només ella va haver de parlar, també ho va haver de fer Fidel Albiac i temps després David Flores. Precisament el relat d'aquest últim, va resultar impactant.\nLa prova del testimoni del fill menor\nL'esmentada pallissa i les mesures judicials que després Antonio David va adoptar van portar a la necessitat que David Flores hagués de donar el seu testimoni. Aquest, com es va demostrar en la sèrie, va quedar registrat en un informe psicosocial del jutjat d'Alcobendas, en el qual s'estableix que «el menor David va mostrar, igual que la seva germana, una evident manca d'aïllament del conflicte i aparentment les seves preferències s'orienten de manera polaritzada cap al seu pare i entorn patern, si bé les seves descripcions denoten vinculació afectiva cap als dos entorns».\nAixí mateix, s'exposa: «Considera que ha vingut a explicar dues coses, que relata de manera encotillada: 1) Que no vol viure a casa de la seva mare perquè és com 'una presó' (segons expressa) i 2) Que ell va veure barallar-se a 'dues bruixetes' (segons expressa per referir-se a la seva mare i a la seva germana) i que la seva mare va pegar a la seva germana, que, encara que ell estava adormit i no va poder veure-ho, ell ho sap perquè la seva germana l'hi ha explicat».\nEl més esgarrifós del testimoni de David Flores\nMalgrat això, el que aquest informe psicosocial recull a continuació és el més esgarrifós de tot, ja que relata que «El menor expressa que el seu pare li ha explicat el que ha de dir i es mostra preocupat per 'la decisió final' (segons ell expressa), per la qual cosa vol deixar clar que vol anar-se'n a viure amb el seu pare».\nPerò, hi ha més: «També descriu que la seva germana li ha explicat diverses vegades el que ha de dir i creu no haver-se oblidat de res». D'aquesta manera, va quedar clar que el llavors menor va explicar i va explicar el que li havien dit que digués tant Antonio David com Rocío Flores.\nEl públic s'escandalitza\nEl coneixement d'aquesta documentació i, especialment el fragment en què es narra que David Flores va dir el que prèviament se li havia indicat, va ser impactant. Així, els espectadors van quedar escandalitzats i commocionats davant d'aquesta informació i no van dubtar a manifestar-ho en xarxes socials a través de diferents missatges com ara els següents:\n«Quina por això de David Flores, el fill petit, i el com es relata la manipulació psicològica que hi ha sobre aquest nen».\n«En llegir-lo se't salten les llàgrimes d'imaginar la por d'aquest nen a equivocar-se en el que narra. Em desperta una tendresa i, alhora, una ràbia cap a qui manipula un àngel sense maldat cap. Tot és espantós».\n«Cada setmana em quedo amb l'ànima encongida, però utilitzar a un menor especial per declarar contra la seva mare no té nom i el de la filla ja no sé com qualificar-ho».\n«Quin mal pare! Fer-li això a l'infant no té perdó».\n«Fortíssim que la pobra criatura declari el que el seu pare i la seva germana li han dit, i espera no oblidar-se res. És que ningú va fer res en veure aquesta declaració? Com es pot ser tan malvat i seguir dient que és un bon pare? Espero que pagui per tot el mal que li ha fet a ella i als seus fills».\n«M'he quedat gelada en llegir l'informe de l'infant. Això no té perdó de Déu».


Direcció General de la Policia - Viquipèdia, l'enciclopèdia lliure\n(S'ha redirigit des de: Àrea d'Organització i Qualitat dels Mossos d'Esquadra)\nDepartament d'Interior de la Generalitat de Catalunya\nLa Direcció General de la Policia (DGP) és l'òrgan de màxima direcció del comandament del cos de Mossos d'Esquadra, la policia catalana, i de tot l'aparell administratiu subsegüent.\nEl director general de la policia el nomena el govern i depèn del Departament d'Interior. Des del juny del 2018 ocupa el càrrec Andreu Joan Martínez.\nSegons el decret 415/2011 de 13 de desembre s'estructura en sis òrgans. Per altra banda, els nivells organitzatius descendents són: Prefectura de Policia, comissaria superior de coordinació, comissaria general, regió policial, divisió, àrea, unitat i grup.\n1 Prefectura de Policia\n1.1 Comissaria Superior de Coordinació Central\n1.2 Comissaria Superior de Coordinació Territorial\n1.3 Comissaria General de Planificació de la Seguretat\n1.4 Sala Central de Comandament\n2 Gabinet del Director\n3 Servei d'Assessorament Jurídic\n4 La Comissaria General de Relacions Institucionals, Prevenció i Mediació\n4.1 Àrea de Relacions Institucionals i Atenció Ciutadana\n4.2 Àrea de Cooperació Internacional\n4.3 Àrea de Mediació, Negociació i Responsabilitat Social Corporativa\n4.4 Oficina de Suport\n5 Divisió d'Avaluació de Serveis\n5.1 Àrea d'Inspecció\n5.2 Àrea d'Avaluació\n5.3 Àrea d'Organització\n6 Divisió d'Afers Interns\n6.1 Àrea Disciplinària\n6.2 Àrea d'Investigació Interna\nPrefectura de Policia[modifica]\nEstà encapçalada pel comissari en cap que dirigeix l'estratègia i el comandament operatiu del cos, llevat de les unitats policials que depenen directament de la Direcció General de la Policia.\nComissaria Superior de Coordinació Central[modifica]\nDivisió d'Investigació Criminal.\nÀrea Central de Delictes Econòmics.\nÀrees d'investigació criminal\nDivisió de Policia Científica.\nÀrea Central d'Anàlisi de la Criminalitat.\nÀrea Central de Mitjans Tècnics i Suport Operatiu.\nOficina de Suport.\nÀrea de Desactivació d'Artefactes Explosius TEDAX-NRBQ\nComissaria General de Mobilitat\nÀrea Central de Circulació i Normativa.\nDivisió de Transport.\nÀrea de Seguretat Aeroportuària.\nÀrea de Seguretat del Transport Metropolità\nComissaria General d'Informació.\nÀrea Central d'Informació Interior.\nÀrea Central d'Informació Exterior.\nÀrea Central d'Anàlisi.\nÀrea de Mitjans Tècnics.\nUnitat Central d'Informació en Ordre Públic.\nComissaria Superior de Coordinació Territorial[modifica]\nÀrea Central de Policia Administrativa.\nÀrea Central de Medi Ambient.\nRegions policials no metropolitanes\nÀrees bàsiques policials\nSala Regional de Comandament.\nUnitat Regional de Policia Administrativa.\nUnitat Regional de Proximitat i Atenció al Ciutadà.\nRegió policial metropolitana de Barcelona\nÀrees bàsiques policials.\nÀrea Regional de Recursos Operatius.\nÀrea Regional de Seguretat d'Edificis i Trasllats.\nComissaria General de Planificació de la Seguretat[modifica]\nEl seu objectiu és dirigir l'estructura dels mossos que s'encarrega d'assessorar la Direcció General de la Policia en les seves funcions directives i avalua el cos sencer de Mossos d'Esquadra per tal de millorar-lo. Les seves funcions principals són la interlocució amb la gestió dels recursos humans i materials, el suport en sistemes d'informació policials, la millora dels procediments policials, la planificació de les necessitats, la proposta de millres, la definició de la carrera professional dels agents i l'elaboració de plans d'auditories i la seva supervisió.\nDivisió Tècnica de Planificació de la Seguretat. S'encarrega de tasques com la investigació d'il·lícits administratius, la investigació de delictes contra el medi ambient, la protecció de menors, l'avaluació i l'establiment dels criteris de l'atenció ciutadana dels mossos, el seguiment del programa contra la violència masclista, etc. Depèn de la Comissaria General Territorial (CGTER). Segons l'article 156 del Decret 243/2007 les funcions que desenvolupa aquesta divisió són l'avaluació, suport i investigació en l'àmbit de la policia administrativa, el medi ambient, àmbits de menors i atenció ciutadana. Té la seva seu física al Complex Central Egara. El comandament directe de la divisió està en mans d'un cap i d'un sotscap (subordinat a les ordres del primer).\nÀrea Tècnica de Coordinació i Suport. Proposa la quantificació i creixement de dotacions de les unitats policials, així com dels recursos materials necessaris. Duu a terme el control de la mobilitat funcional del personal del cos de mossos d'esquadra, en col·laboració amb les unitats responsables de la gestió dels recursos humans, amb la finalitat de garantir la seva adequació a les previsions de dotacions de plantilla. Col·labora en la gestió dels recursos humans, en matèria de processos selectius, condicions de treball i carrera professional.\nÀrea Tècnica de Planificació i Dispositius. Dona suport tècnic avançat i assessorament a la Prefectura de la Policia i a la resta d'unitats de la policia de la Generalitat-mossos d'esquadra en la planificació d'aquells plans de seguretat, d'emergències, protocols de coordinació que es determinin i especialment en el cas de la protecció d'infraestructures critiques. Participa en la planificació, disseny, coordinació, organització i supervisió d'aquelles operacions especials i dispositius que es determinin. Fa seguiment i l'avaluació tècnica dels dispositius de seguretat ciutadana, d'ordre públic o de protecció de persones que porti a terme la policia de la Generalitat-mossos d'esquadra.\nÀrea de Coordinació Interpolicial. Garanteix la coordinació, cooperació, col·laboració i auxili als cossos policials locals, nacionals i internacionals conforme als convenis, protocols, acords i tractats establerts entre la policia de la Generalitat i les altres institucions policials. Duu a terme la coordinació operativa del cos de mossos d'esquadra amb els cossos policials nacionals, quan sigui necessària la seva actuació conjunta. Obté i intercanvia informació en l'àmbit de la cooperació transfronterera, mitjançant els Centres de Cooperació Fronterers i Duaners del Pertús i Melles. Coopera amb la Interpol i mantenir els enllaços necessaris amb les policies estrangeres i amb els òrgans centrals de cooperació del cos nacional de policia i de la guàrdia civil.\nÀrea Tècnica de Proximitat i de Seguretat Ciutadana. Agrupa la unitat central d'investigació de delictes contra el medi ambient (UCMA), la unitat que intervé en els casos on hi ha menors implicats (UCM) i la unitat que supervisa les URPAC. L'Àrea Tècnica de Proximitat i de Seguretat Ciutadana, o ATPSC, és l'organisme dels Mossos d'Esquadra que s'encarrega d'establir les directrius tècniques de la policia catalana en els camps de la seguretat ciutadana, relació policial amb la ciutadania, protecció de menors i protecció del medi ambient. L'Àrea Tècnica de Proximitat i de Seguretat Ciutadana depèn orgànicament de la Divisió Tècnica de Seguretat Ciutadana.\nDivisió de Sistemes d'Informació Policial. S'encarrega de vetllar pels sistemes informàtics interns, les bases de dades i les telecomunicacions internes del cos, els dissenya, en fa el seguiment, els avalua i en vigila la seguretat, fa auditories sobre l'ús correcte dels aplicatius informàtics del cos. També proveeix els òrgans de la policia de dades estadístiques. Té la seva seu física a Barcelona. El comandament directe de la divisió està en mans d'un cap i d'un sotscap.\nÀrea d'Elaboració de Dades Policials. Gestiona el manteniment de les bases de dades policials, proporciona la informació estadística disponible a les estructures directives i operatives del cos, i vetlla per la bona utilització dels aplicatius policials i les bases de dades (tant propis dels Mossos d'Esquadra com externs). Gestiona el manteniment de les bases de dades policials i la seva explotació a fi de posar a disposició de les estructures directives i operatives de la Direcció General de la Policia, la major i millor quantitat d'informació estructurada.\nÀrea de Seguretat en Tecnologies de la Informació. Gestiona la seguretat dels sistemes d'informació policials, vetlla pel compliment de la llei de protecció de dades, i gestiona l'assignació d'usuaris i els seus nivells d'accés als sistemes d'informació. Dissenya, implanta, gestiona i avalua els mecanismes necessaris per a la seguretat dels sistemes d’informació policial, així com l’assegurament de la utilització de les dades de caràcter personal d’acord amb allò que estableix la normativa vigent en aquesta matèria.\nÀrea de Coordinació de Projectes dels Sistemes d'Informació Policial.\nSala Central de Comandament[modifica]\nGabinet del Director[modifica]\nVetlla per la correcta execució dels actes en què participi el cos de policia de la Generalitat-mossos d'esquadra a través dels seus representants. Gestiona els serveis de gala i honors del cos de mossos d'esquadra. Elabora estudis, documents, informes o d'altres demandes específiques derivades del suport a la funció directiva a la Direcció General de la Policia i a la policia de la Generalitat-mossos d'esquadra.\nDefineix les polítiques de comunicació de la Direcció General de la Policia, en col·laboració amb l'Oficina de Comunicació del Departament. Elabora notes de premsa i comunicats en relació amb l'activitat del cos de policia de la Generalitat-mossos d'esquadra, així com estudis i informes pel que fa a la seva imatge en els mitjans de comunicació. Gestiona, coordina i supervisa els continguts que es difonen a través de la intranet, la web del cos de mossos d'esquadra i, col·laborar amb altres unitats en les publicacions de difusió i d'informació interna de la policia de la Generalitat-mossos d'esquadra.\nServei d'Assessorament Jurídic[modifica]\nAssessora jurídicament els òrgans de la Direcció General i realitzar estudis i informes jurídics. Col·labora amb l'Assessoria Jurídica del Departament i el Gabinet Jurídic en els recursos contenciosos administratius, recursos d'inconstitucionalitat i qüestions de competència. Examina jurídicament les propostes de convenis i contractes. Instrueix i coordina la tramitació dels recursos administratius i similars.\nRecopila les disposicions normatives, la jurisprudència i la doctrina científica relacionades amb matèries pròpies de la Direcció General i donar-li la difusió oportuna. Informa i col·labora amb les altres unitats del departament que correspongui en el tractament de les qüestions que afectin la Direcció General en què intervinguin la Comissió Jurídica Assessora, el Síndic de Greuges, el Defensor del Poble i el Parlament de Catalunya. Emet informe sobre les propostes de circulars i instruccions en matèria de personal de la Policia de la Generalitat – Mossos d’Esquadra.\nLa Comissaria General de Relacions Institucionals, Prevenció i Mediació[modifica]\nFomentar el diàleg i la cooperació amb les altres instàncies del model de seguretat, en especial les lligades amb l'Administració de justícia.\nÀrea de Relacions Institucionals i Atenció Ciutadana[modifica]\nImpulsa les relacions amb organismes i entitats per millorar el desenvolupament de la policia de la Generalitat-mossos d'esquadra i per aconseguir de manera més eficient les seus objectius.\nÀrea de Cooperació Internacional[modifica]\nDuu a terme la interlocució i representació corporativa en l'àmbit de la cooperació internacional. Atén el personal del cos diplomàtic acreditat a Espanya, especialment aquell que tingui la seva seu a Catalunya. Fomenta i impulsa les relacions internacionals policials en aquells àmbits competencials que pertoquin a la policia de la Generalitat-mossos d'esquadra. Participa i representa corporativament a la policia de la Generalitat-mossos d'esquadra en aquells debats, congressos, jornades i esdeveniments similars que en l'àmbit internacional determini la Direcció General.\nÀrea de Mediació, Negociació i Responsabilitat Social Corporativa[modifica]\nPreveu els conflictes socials i promoure la seguretat ciutadana a través de la gestió positiva del conflicte, intervenint en el diagnòstic de les causes i l'origen del conflicte. Promou el civisme i la convivència en aquelles situacions d'especial rellevància social que determini la Direcció General.\nTasques de suport que convinguin.\nDivisió d'Avaluació de Serveis[modifica]\nEfectua la inspecció dels diferents serveis policials, la qual es podrà dur a terme per pròpia iniciativa, a petició del servei corresponent, de l'òrgan superior jeràrquic, o en desenvolupament de les instruccions dictades per la Direcció General de la Policia, mitjançant l'elaboració de plans d'auditories, i supervisar-ne les millores que se'n derivin. Avalua els serveis i el personal, sens perjudici de les obligacions i responsabilitats que els propis comandaments tenen sobre el personal a les seves ordres, amb la finalitat de detectar, entre d'altres, possibles disfuncionalitats organitzatives, mancances de formació o deficiències estructurals.\nPlans d'auditoria per dur a terme la inspecció dels serveis policials, amb l'objectiu de millorar-ne el seu funcionament.\nDona suport a la Divisió proporcionant eines i mètodes per a l'avaluació de resultats i la presa de decisions.\nIdentifica els processos crítics per a l'organització policial, normalitzar els procediments operatius relacionats amb l'activitat policial i valorar-ne els resultats.\nDivisió d'Afers Interns[modifica]\nS'encarrega del control del personal policial del cos a través de la investigació de les presumptes actuacions il·legals que cometin els mossos i l'aplicació de les sancions disciplinàries. Dona suport als organismes jeràrquicament superiors i supervisa la investigació de les activitats presumptament il·lícites exercides per personal funcionari de policia i en pràctiques dels Mossos, així com els expedients disciplinaris. També fa les informacions reservades i retira l'arma al personal expedientat. Els agents d'aquesta divisió tenen lliure accés a totes les instal·lacions, arxius i magatzems de la policia catalana, menys els que requereixen una ordre expressa de la Direcció General.\nInstrueix els expedients disciplinaris incoats al personal funcionari de policia i en pràctiques de la policia de la Generalitat-mossos d'esquadra, com també la realització de les informacions reservades que es determinin.\nÀrea d'Investigació Interna[modifica]\nInvestiga aquelles activitats presumptament il·lícites exercides per personal funcionari de policia o en pràctiques de la policia de la Generalitat-mossos d'esquadra, que puguin ser constitutives d'infracció penal o contràries a l'ètica professional quan comportin sanció disciplinària, com també la realització de les informacions reservades que es determinin.\nArticle principal: Història dels Mossos d'Esquadra\nRafael Olmos (desembre de 2006 - març de 2009)\nJoan Delort (març de 2009 - gener de 2011) (de manera interina)\nManel Prat (gener de 2011 - maig de 2014)\nAlbert Batlle (juny de 2014 – juliol de 2017)\nPere Soler (juliol de 2017 – aplicació 155)\nAndreu Joan Martínez (juny de 2018)\n↑ Organigrama de la Policia de la Generalitat - Mossos d'Esquadra\n↑ Article 132 del decret 243/2007 Article 132 del Decret 243/2007 d'estructura del Departament d'Interior, Relacions Institucionals i Participació\n↑ «Andreu Joan Martínez, nou director general de la Policia» (en català). [Consulta: 16 març 2019].\n↑ 4,00 4,01 4,02 4,03 4,04 4,05 4,06 4,07 4,08 4,09 4,10 4,11 4,12 4,13 4,14 4,15 Text consolidat del decret 415/2011 de 13 de desembre, DOGC\n↑ Articles 191 i següents del Decret 243/2007 d'estructura del Departament d'Interior, Relacions Institucionals i Participació\n↑ Article 156 del Decret 243/2007 d'estructura del Departament d'Interior, Relacions Institucionals i Participació\n↑ Dossier de premsa de la Generalitat sobre el Complex Central.\n↑ 8,0 8,1 8,2 Text consolidat del decret 415/2011 de 13 de desembre, DOGC\n↑ Articles 197, 198 i 199 del Decret 243/2007 d'estructura del Departament d'Interior, Relacions Institucionals i Participació\n↑ Fitxa de la Generalitat sobre la Divisió de Sistemes d'Informació Policial.\n↑ «Organismes. Generalitat de Catalunya». [Consulta: 16 març 2019].\n↑ Notícia de la dimissió de Manel Prat http://www.324.cat/noticia/2408793\n↑ Notícia de l'11 de gener del 2011 al diari Ara.\n↑ Notícia del 12 de gener del 2011 al diari Avui.\n↑ «Andreu Joan Martínez será el nuevo director general de la Policía». [Consulta: 16 març 2019].\nObtingut de «https://ca.wikipedia.org/w/index.php?title=Direcció_General_de_la_Policia&oldid=22403392»\nLa pàgina va ser modificada per darrera vegada el 23 nov 2019 a les 13:28.


El procurador respon si l'advocat no compareix a la vista | El Jurista\nPer Vicente Rodrígo Díaz.\nSoci a Basilea Advocats.\nEn el present article analitzarem el paper que ha d’exercir el procurador en un procediment judicial, ja que ens acostumem oblidar-nos que la seva figura en el procediment va molt més allà de la mera presentació i comunicació d’escrits.\nSovint, quan durant la tramitació d’un procés judicial es comet alguna classe d’error o negligència que comporta la frustració dels interessos o drets del client, el focus de la culpa tendeix a situar-se únicament sobre l’advocat, quan en realitat en moltes ocasions aquesta negligència no ha d’atribuir-se-li a ell, o almenys no ha de fer-se de manera exclusiva.\nLa responsabilitat civil del procurador respecte del seu client es deriva de la relació contractual que existeix entre ells. El procurador queda obligat des del moment en què té lloc l’acceptació del poder i respon dels danys i perjudicis que, de no executar-se, s’ocasionin al client, ja siguin causats per dol o negligència.\nÉs important tenir en compte que entre l’advocat i el procurador no existeix relació de dependència, per lo qual no serà possible imputar a l’advocat responsabilitat per falta de vigilància de l’actuació del procurador, ni viceversa.\nCal tenir clar en tot moment quines són les responsabilitats del procurador, ja que no es pot entendre que la tasca d’aquest últim consisteixi solament a transmetre les comunicacions i documentació corresponent entre els òrgans jurisdiccionals i l’advocat.\nAl procurador no li correspon únicament la comunicació diligent a l’advocat sinó que se li imposa per la jurisprudència el deure de comunicació al client en cas d’absència de resposta per part de l’advocat, o aquesta no fos suficient.\nLa recent Sentència del Tribunal Suprem, Sala Primera, civil, 598/2017, de 8 de novembre ens exposa un cas en el qual es perjudiquen els interessos del client perquè el procurador solament notifica la citació a l’advocat, produint-se la frustració de l’acció judicial ja que no compareixen ni l’advocat ni el representat. Més concretament s’exposa que la diligència mínima que se li exigeix al procurador per no incórrer en responsabilitat ha de consistir en:\nDur a terme el que li exigia el jutjat, és a dir, citar a la seva representada a una compareixença;\nComunicar al Jutjat la impossibilitat d’haver-la pogut citar;\nSol·licitar del jutjat la suspensió de la compareixença.\nEn cap cas es pot considerar que qualsevol d’aquestes actuacions podria haver interferit en les funcions pròpies de l’advocat, sinó que resulta una de les obligacions exigides en la professió de procurador com és tenir al client i a l’advocat sempre al corrent del curs de l’assumpte que se li hagués confiat i comunicar de manera immediata al tribunal la impossibilitat de complir alguna actuació que tingui encomanada.\nEn resum, podem concloure que la comunicació a l’advocat d’una citació respecte a una compareixença no eximeix al procurador de respondre per no haver-la notificat al seu client o per no haver instat la suspensió de la compareixença a la qual aquest i el client haurien d’haver comparegut.